મોડાસા | અંબાજી જતા પદયાત્રીઓ માટે અરવલ્લી જિલ્લા પોલીસ વડા મયુર પાટીલે અને મોડાસા ટાઉન પોલીસ દ્વારા સહયોગ ચોકડી પાસે વિસામાનું આયોજન કરવામાં આવ્યું છે. રવિવારે પોલીસ સ્ટાફ દ્વારા વિધિવત્ વિસામાનો શુભારંભ કરવામાં આવ્યો છે. અંબાજી જતાં દાહોદ, પંચમહાલ, ખેડા, મહિસાગર અને જિલ્લાના પદયાત્રીઓને આરામ મળે તે માટે વોટરપ્રુફ સમિયાણો ઊભો કરવામાં આવ્યો છે. સાથે સાથ પદયાત્રીઓને હાથ પગ ધોઇ ફ્રેશ થવાં માટે પાણીના ટેન્કર તેમજ ઠંડા પાણીની વ્યવસ્થા કરવામાં આવી છે.